CELEX: 32020D0792
Language: da
Date: 2020-06-11 00:00:00
Title: Rådets afgørelse (FUSP) 2020/792 af 11. juni 2020 om ændring af fælles aktion 2008/124/FUSP om Den Europæiske Unions retsstatsmission i Kosovo (Denne betegnelse indebærer ingen stillingtagen til Kosovos status, og den er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring.) (EULEX KOSOVO)

17.6.2020   
               
               
                  DA
               
               
                  Den Europæiske Unions Tidende
               
               
                  L 193/9
               
            
         RÅDETS AFGØRELSE (FUSP) 2020/792
         af 11. juni 2020
         om ændring af fælles aktion 2008/124/FUSP om Den Europæiske Unions retsstatsmission i Kosovo (*) (EULEX KOSOVO)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 4. februar 2008 vedtog Rådet fælles aktion 2008/124/FUSP (1).
                  
               
                     (2)
                  
                  
                     Den 8. juni 2018 vedtog Rådet afgørelse (FUSP) 2018/856 (2), som ændrede fælles aktion 2008/124/FUSP og forlængede EULEX KOSOVO indtil den 14. juni 2020.
                  
               
                     (3)
                  
                  
                     Den 16. april 2020 besluttede Den Udenrigs- og Sikkerhedspolitiske Komité (PSC), at EULEX KOSOVO på grund af omstændighederne som følge af covid-19-pandemien bør forlænges med ét år med samme mandat, hvilket kan tages op til fornyet overvejelse, når omstændighederne tillader det.
                  
               
                     (4)
                  
                  
                     EULEX KOSOVO bør tildeles et finansielt referencegrundlag for den periode, den er forlænget.
                  
               
                     (5)
                  
                  
                     Den 14. maj 2020 vedtog PSC desuden, at Lars-Gunnar WIGEMARK, der blev udnævnt til missionschef den 28. november 2019 ved PSC's afgørelse (FUSP) 2019/1991 (3), fortsat bør varetage denne funktion i en periode på yderligere ét år.
                  
               
                     (6)
                  
                  
                     Intet i denne afgørelse bør forstås som en indgriben i uafhængigheden og autonomien for de dommere og anklagere, der er aktive i retslige procedurer i forbindelse med EULEX KOSOVO.
                  
               
                     (7)
                  
                  
                     På grund af den særlige karakter af EULEX KOSOVOs aktiviteter til støtte for de overflyttede retslige procedurer i en medlemsstat er det hensigtsmæssigt i denne afgørelse at fastsætte det beløb, der skal dække støtte til disse overflyttede retslige procedurer, og at sørge for gennemførelsen af denne del af budgettet gennem et tilskud.
                  
               
                     (8)
                  
                  
                     Fælles aktion 2008/124/FUSP bør ændres i overensstemmelse hermed.
                  
               
                     (9)
                  
                  
                     EULEX KOSOVO gennemføres i en situation, der kan blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            I fælles aktion 2008/124/FUSP foretages følgende ændringer:
            
                        1)
                     
                     
                        I artikel 8 tilføjes følgende stykke:
                        
                           »11.   Lars-Gunnar WIGEMARK er missionschef for perioden fra den 15. juni 2020 til den 14. juni 2021.«
                        
                     
                  
                        2)
                     
                     
                        Artikel 16, stk. 1, syttende afsnit, affattes således:
                        »Det finansielle referencegrundlag til dækning af udgifterne til EULEX KOSOVO fra den 15. juni 2020 til den 14. juni 2021 fastsættes til 83 745 000 EUR.
                        Af det beløb, der er omhandlet i syttende afsnit, udgør beløbet til dækning af EULEX KOSOVOs udgifter til gennemførelse af sit mandat i Kosovo 38 700 000 EUR, og beløbet til dækning af støtte til de overflyttede retslige procedurer i en medlemsstat udgør 45 045 000 EUR.
                        Kommissionen undertegner en tilskudsaftale med en justitssekretær, der handler på vegne af et justitskontor med ansvar for forvaltning af de overflyttede retslige procedurer, for et beløb på 45 045 000 EUR. Tilskudsreglerne i Europa-Parlamentets og Rådets forordning (EU, Euratom) 2018/1046 (*) finder anvendelse på tilskudsaftalen.
                        Det finansielle referencegrundlag for den efterfølgende periode for EULEX KOSOVO fastsættes af Rådet.
                        
                           (*)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).«"
                        
                     
                  
                        3)
                     
                     
                        Artikel 20, andet afsnit, første punktum, affattes således:
                        »Den udløber den 14. juni 2021.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 11. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (*)  Denne betegnelse indebærer ingen stillingtagen til Kosovos status, og den er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring.
         
            (1)  Rådets fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX KOSOVO (EUT L 42 af 16.2.2008, s. 92).
         
            (2)  Rådets afgørelse (FUSP) 2018/856 af 8. juni 2018 om ændring af fælles aktion 2008/124/FUSP om Den Europæiske Unions retsstatsmission i Kosovo (EULEX KOSOVO) (EUT L 146 af 11.6.2018, s. 5).
         
            (3)  Den Udenrigs- og Sikkerhedspolitiske Komités afgørelse (FUSP) 2019/1991 af 28. november 2019 om udnævnelse af missionschefen for Den Europæiske Unions retsstatsmission i Kosovo (EULEX KOSOVO) (EULEX KOSOVO/2/2019) (EUT L 308 af 29.11.2019, s. 105).